Diari Oficial de la Generalitat Valenciana


Sumari del DOGV 8496, del 28-02-2019 (2019/1911)

RESOLUCIÓ de 19 de febrer de 2019, del director general de l'Institut Valencià de la Joventut, de concessió de la subvenció a les entitats locals incloses en la línia nominativa de subvenció S6030000, «Suport a la Xarxa Jove», dels pressupostos de la Generalitat per a l'exercici 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8496

Data del DOGV
:   28-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1911


Data del document
:   19-02-2019

Organisme emissor
:   Institut Valencià de la Joventut

Tipus de document
:   Resolució

Descriptors 

:   * ajuda pública

RESOLUCIÓ de 19 de febrer de 2019, del director general de l'Institut Valencià de la Joventut, de concessió de la subvenció a les entitats locals incloses en la línia nominativa de subvenció S6030000, «Suport a la Xarxa Jove», dels pressupostos de la Generalitat per a l'exercici 2019. [2019/1911]  
I. L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, atribueix a la Generalitat competència exclusiva en matèria de joventut (art. 49.1.25) i d'institucions públiques de protecció i ajuda a les persones joves (art. 49.1.27) i, en el marc de l'Estatut, l'article 6 de la Llei 15/2017, de 10 de novembre, preveu que l'Institut Valencià de la Joventut (IVAJ) és l'organisme encarregat de coordinar la política de joventut en l'àmbit territorial de la Comunitat Valenciana. D'altra banda, l'article 35 de la mateixa Llei 15/2017, també atribueix als ajuntaments una sèrie de competències en matèria de joventut.  
La política juvenil que desenvolupa l'IVAJ s'emmarca en la participació de la joventut d'una forma lliure i eficaç, tot propiciant el marc adequat per al seu desenvolupament social, polític, econòmic i cultural, tal com estableix l'article 48 de la Constitució.  
II. L'IVAJ, regulat per la Llei 15/2017, de 10 de novembre, de la Generalitat, de Polítiques integrals de joventut, té entre les seues funcions impulsar la prestació de serveis a la joventut, des del sector públic, i fomentar les relacions i la cooperació amb els ajuntaments, i també entre els municipis.  
De conformitat amb aquesta llei, les polítiques de joventut es dissenyaran integralment perquè s'ocupen de tots els àmbits vitals i socials de la joventut, i també transversalment, és a dir, des de tots els departaments de les administracions públiques. També estaran arrelades en el territori i es basaran en el principi de proximitat, per a garantir un major i millor servei directe a les persones joves. A més, tindran en compte les diferents realitats territorials i prestaran una atenció especial a les especificitats de l'àmbit rural. D'acord amb el que disposa l'article 39 de la Llei, la Xarxa Jove la componen la Generalitat, tots els ajuntaments de la Comunitat Valenciana i les administracions locals que tinguen entre els seus objectius la intervenció en joventut.  
  
El Pla concertat de joventut 2019-2023 de municipalització de les polítiques integrals de joventut, aprovat pel Consell Rector de l'IVAJ en la seua reunió del dia 16 d'octubre de 2018, inclou, entre altres punts, l'atorgament de subvencions perquè les entitats locals procedisquen a la contractació o al nomenament de personal professional de joventut, del grup A, per a l'any 2019 amb funcions de planificació, coordinació i organització de polítiques de joventut.  
Per això, l'Institut Valencià de la Joventut, en la corresponent línia nominativa dels pressupostos de la Generalitat per a l'exercici 2019, S6030000, «Suport a la Xarxa JOVE», té consignats els crèdits necessaris per a donar cobertura pressupostària al finançament de les referides actuacions, de conformitat amb el que preveu l'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En virtut d'allò exposat, i de conformitat amb el que preveu l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de polítiques integrals de la joventut, resolc:  
  
Primer. Objecte  
Concedir subvencions nominatives a les mancomunitats i al consorci Xarxa Joves.net pels imports que a continuació es detallen, corresponents a l'exercici 2019, en concepte d'ajudes per al finançament de despeses de personal, amb la finalitat de procedir a la contractació o al nomenament temporal de professionals de joventut.  
  
 Mancomunitat/consorci CIF Import  
1 Mancomunidad Alto Palancia R4857169D 37.500 -  
2 Mancomunitat Comarcal els Ports X4050941C 37.500 -  
3 Mancomunidad Espadán Mijares S12404051 37.500 -  
4 Mancomunitat Marina Baixa P7486711D 37.500 -  
5 Mancomunitat Circuit Cultural Comarcal de la Marina Alta V8563193W 37.500 -  
6 Mancomunitat de l'Alcoià i el Comtat V5445765V 37.500 -  
7 Mancomunidad de Municipios Bajo Segura U5620639F 37.500 -  
8 Mancomunitat de la Ribera Baixa Y2211516X 37.500 -  
9 Mancomunitat de la Ribera Alta R0044563K 37.500 -  
10 Mancomunidad del Interior Tierra del Vino S0642423L 37.500 -  
11 Mancomunidad La Serranía U0307028C 37.500 -  
12 Mancomunitat de la Valldigna D6602688E 37.500 -  
13 Mancomunitat de Municipis de la Safor G6062659P 37.500 -  
14 Mancomunitat de Municipis de la Vall d'Albaida K3369532X 37.500 -  
15 Mancomunidad Alto Turia P2582593J 37.500 -  
16 Mancomunitat Camp de Túria V8996780P 37.500 -  
17 Mancomunitat de Municipis Castelló Nord D97675032 37.500 -  
18 Mancomunidad de Municipios del Rincón de Ademuz E8049812X 37.500 -  
19 Mancomunitat de les Valls U7507008W 19.500 -  
20 Mancomunitat de la Baronia J2138208Z 19.500 -  
21 Xarxa Joves.net W07560685 37.500 -  
22 Mancomunitat Alt Maestrat V3602541I 37.500 -  
23 Mancomunitat Hoya de Buñol-Chiva X8751997J 37.500 -  
24 Mancomunitat Intermunicipal de l'Horta Sud D8754858M 37.500 -  
25 Mancomunidad Intermunicipal Valle del Vinalopó K7949852M 37.500 -  
26 Mancomunitat l'Horta Nord F4528252E 37.500 -  
27 Mancomunitat La Costera-Canal J3165718C 37.500 -  
28 Mancomunitat Plana Alta L4383145U 37.500 -  
29 Mancomunitat del Carraixet Q7071381G 37.500 -  
30 Mancomunitat de la Canal de Navarrés B2069835Z 37.500 -  
31 Mancomunidad La Vega S2827559C 37.500 -  
32 Mancomunitat del Baix Maestrat W27723368 37.500 -  
33 Mancomunidad de la Vid y el Mármol - VIDIMAR Y0921845K 37.500 -  
 Total 1.201.500 -  
  
  
El contingut concret del servei finançat figura en l'annex I de la present resolució.  
  
Segon. Finançament i crèdit pressupostari  
El finançament de les referides actuacions s'imputarà als fons econòmics de l'IVAJ per a l'exercici 2019:  
  
Programa Aplicació Pressupostària Línia de subvenció  
IVAJ Secció 16: «Suport a la Xarxa Jove» 16.00733.G4 S6030000  
  
  
L'import efectiu de la subvenció no podrà ser superior en cap cas, aïlladament o en concurrència amb altres ajudes, públiques o privades, al cost del programa.  
Per a l'exercici 2019, l'IVAJ finançarà les actuacions objecte de la present subvenció, per un import màxim d'1.201.500 - (un milió dos-cents un mil cinc-cents euros), a favor de les entitats locals citades, amb càrrec a la línia nominativa de subvenció S6030000, «Suport a la Xarxa Jove», inclosa en la Llei 28/2018, de 28 de desembre, de pressupostos de la Generalitat per a l'exercici 2019, en el capítol 4 del Pressupost de l'IVAJ, que té com a objectiu desenvolupar, integrar i coordinar més eficientment les polítiques públiques de la Comunitat Valenciana que incideixen en la població jove.  
  
Tercer. Procediment  
1. L'entitat beneficiària haurà de manifestar, abans del 20 de març, la seua conformitat amb la concessió de la subvenció, d'acord amb les condicions establides en la present resolució i en el document que s'inclou com a annex II.  
2. El model de conformitat (annex II), degudament emplenat i signat, haurà de tramitar amb certificat, utilitzant els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana (http://www.gva.es/va/inicio/procedimientos'id\_proc=20794).  
3. Juntament amb la conformitat, en el cas que el compte bancari de l'entitat no estiguera donat d'alta en la Generalitat, o que hagen de modificar-se'n les dades, s'haurà d'aportar el document de dades bancàries degudament emplenat, d'acord amb el que estableix l'Ordre 18/2011, de 17 de juny, de la Conselleria d'Economia, Hisenda i ocupació, per la qual es regula la comprovació i el procediment de registre de comptes bancaris.  
  
Quart. Obligacions de l'entitat beneficiària  
Cadascuna de les entitats beneficiàries d'aquesta subvenció quedarà obligada a:  
1. Contractar o nomenar una persona professional de joventut, a jornada completa ?excepte la Mancomunitat de les Valls i la Mancomunitat de la Baronia que ho faran a mitja jornada- durant el període comprés des de la data del contracte o nomenament fins al 31 de desembre de 2019, garantint en tot moment la continuïtat en la prestació del servei. La qualificació i els requisits s'especifiquen en el punt 1 de l'annex I.  
  
2. Presentar a l'IVAJ (annex III) documentació acreditativa del nomenament o del contracte de treball subscrit, o de l'inici del procediment de selecció, en el termini d'un mes comptador des de la presentació del document de conformitat amb la concessió de la subvenció.  
3. Sotmetre's a les actuacions de comprovació que efectue l'IVAJ, així com a qualssevol d'altres de comprovació i control financer que puguen realitzar els òrgans de control competents, i aportar tota la informació que els siga requerida en l'exercici de les actuacions anteriors.  
  
4. Comunicar a l'IVAJ l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se tan prompte com es conega i, en tot cas, abans de la justificació de l'aplicació donada als fons percebuts.  
  
5. Declarar que no està incursa en cap causa de prohibició per a obtindre la condició de beneficiària, d'acord amb el que estableix l'article 13 de la Llei 38/2003, de 17 de novembre, general de subvencions, i que ha complit les obligacions de reintegrament de subvencions que, si escau, se li hagueren exigit.  
6. Disposar dels llibres comptables, registres diligenciats i altres documents, degudament auditats en els termes exigits per la legislació aplicable, amb la finalitat de garantir l'adequat exercici de les facultats de comprovació i control.  
7. Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
8. Procedir al reintegrament dels fons percebuts en els supòsits que estableix l'article 37 de la Llei 38/2003, general de subvencions.  
9. Quedar, en tot cas, subjectes a les obligacions que estableix l'article 14 de la Llei 38/2003, de 17 de novembre, general de subvencions, i qualsevol altra que establisca la normativa aplicable.  
10. Complir les obligacions específiques que figuren detallades en l'annex I de la present resolució.  
11. Presentar, en finalitzar el període de vigència de la resolució, un informe-memòria de les actuacions realitzades, en el qual s'avaluaran els objectius.  
12. Facilitar la participació de la persona nomenada o contractada en les reunions i activitats de formació i comunicació que convoque l'IVAJ.  
13. Acordar amb l'IVAJ les accions de comunicació (mitjans, xarxes socials, material imprés, etc.) i fer constar, en totes aquelles publicacions o accions de difusió, que estan finançades per l'IVAJ. Quan l'entitat beneficiària exhibisca el seu logotip, haurà d'incloure també el que li facilite l'IVAJ en la mateixa grandària i en les mateixes condicions de visibilitat.  
14. Disposar de locals o espais i de mitjans tècnics adequats per al desenvolupament del treball de la persona nomenada o contractada.  
15. Designar una persona de la mancomunitat, que no podrà ser la persona nomenada o contractada, perquè actue com a interlocutora amb l'IVAJ en les qüestions relacionades amb el compliment de les obligacions que estableixen els punts anteriors.  
  
Cinqué. Activitats a realitzar  
Les activitats genèriques a realitzar per la persona contractada o nomenada seran:  
1. Facilitar el contacte i la coordinació entre les persones responsables de les regidories competents en matèria de joventut i el personal tècnic de joventut de l'àrea geogràfica, per a la creació de xarxes o el funcionament de les existents.  
2. Informar i assessorar les persones responsables de les regidories competents en matèria de joventut i el personal tècnic, sobre activitats, recursos, serveis, programes i convocatòries de la Generalitat que puguen ser d'interés per a les persones joves.  
3. Donar suport, al personal tècnic dels municipis que formen part de l'entitat, en el disseny, l'elaboració i l'avaluació de plans de joventut, en la realització i la difusió de campanyes informatives i educatives, i en la programació d'activitats d'oci educatiu per a joves.  
4. Donar suport al treball dels diferents serveis de la Generalitat en l'àrea geogràfica, en tots els programes, activitats i campanyes dirigides a joves i adolescents, o que els afecten, amb l'objectiu d'aconseguir la coordinació entre totes les entitats que actuen en el territori.  
  
5. Facilitar el contacte i la col·laboració entre associacions i/o grups de joves de l'àrea geogràfica i donar suport a les activitats conjuntes que organitzen.  
6. Oferir informació, assessorament i suport per a fomentar una participació més activa de les persones joves en tots els àmbits, especialment en la creació d'associacions juvenils, la realització d'activitats de voluntariat, fòrums joves o qualsevol altra forma de participació.  
  
7. Recopilar informació sobre recursos i activitats d'interés per a joves en les àrees geogràfiques d'actuació i incorporar-los als directoris i les xarxes socials que es determinen.  
8. Informar directament les persones joves que no tinguen accés a serveis d'informació juvenil sobre recursos, serveis, activitats, convocatòries, etc.  
9. Qualsevol altra que tinga com a objectiu desenvolupar, integrar i coordinar més eficientment les polítiques públiques de la Comunitat Valenciana que incideixen en la població jove.  
A més, la persona contractada o nomenada haurà d'assistir a les reunions de coordinació, les sessions o cursos de formació i les activitats de difusió a què siga convocada per l'IVAJ.  
  
Sisé. Forma de pagament  
1. La present ajuda es farà efectiva, de conformitat amb el que disposa l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions, de la forma següent:  
- Un 30 % es lliurarà després que l'IVAJ reba el document de conformitat amb la concessió de la subvenció, d'acord amb el model que s'inclou com a annex II a la present resolució.  
- Podran realitzar-se successives bestretes de fins a un 30 % de l'import de la subvenció, a sol·licitud de les entitats beneficiàries, després de l'aportació i la comprovació de la documentació justificativa de l'efectiva i correcta aplicació dels imports prèviament anticipats.  
2. Els pagaments es faran efectius mitjançant transferència bancària. Amb caràcter previ a cada pagament, l'entitat beneficiària haurà d'acreditar que compleix les condicions que estableix l'article 34.5 de la Llei 38/2003, de 17 de novembre, general de subvencions, i qualsevol altra que establisca la normativa aplicable.  
  
Seté. Justificació  
1. Podran imputar-se a aquesta subvenció les despeses efectuades entre l'1 de gener i el 31 de desembre de 2019.  
2. Del total de l'import de la subvenció, 33.000 euros correspondran a la contractació o el nomenament de personal, amb els requisits que estableix l'apartat A.1 de l'annex I, i la resta de l'import podrà justificar-se com despeses de desplaçament d'aquest personal o com altres despeses de naturalesa corrent necessàries per a l'execució de les actuacions que s'inclouen en el punt 2 del citat annex.  
En el cas de la Mancomunitat de les Valls i la Mancomunitat de la Baronia, 17.500 euros anuals de l'import de la subvenció correspondran a l'abonament de la contractació o el nomenament, i es podran justificar fins a 2.000 euros en concepte de despeses de desplaçament per al personal o com altres despeses de naturalesa corrent necessàries per a l'execució de les actuacions que s'inclouen en el punt 2 de l'annex I.  
3. Quan se sol·licite una bestreta de fins al 30 % de la subvenció, haurà de presentar-se la documentació justificativa següent:  
a) Certificació del secretari o la secretària de l'entitat, on s'expressaran les dates inicial i final del període de meritació certificada i la relació de les despeses que es justifiquen, desglossant, en els costos salarials, la quantia corresponent a percepcions salarials i a cotitzacions obligatòries a la Seguretat Social.  
b) Memòria on es recullen les actuacions realitzades per la persona contractada o nomenada en el període comprés en la certificació anterior.  
4. Abans del 15 de desembre de 2019 es presentarà, davant de l'IVAJ, la documentació següent:  
a) Certificació del secretari o la secretària de l'entitat, on s'expressaran les dates inicial i final del període de meritació certificada i la relació de les despeses que es justifiquen, desglossant en els costos salarials la quantia corresponent a percepcions salarials i a cotitzacions obligatòries a la Seguretat Social.  
b) Memòria on es recullen les actuacions realitzades per la persona contractada o nomenada en el període comprés en la certificació anterior.  
c) Certificat del secretari o de la secretària de l'entitat en què s'incloguen els ingressos, ajudes, recursos i subvencions rebuts per a l'objecte per al qual es concedeix la subvenció o, si escau, de no percepció d'altres ajudes.  
5. La liquidació final de la subvenció es produirà una vegada l'entitat beneficiària aporte la documentació relacionada en l'apartat anterior.  
  
  
Huité. Obligacions enfront de tercers  
L'IVAJ no adquirirà cap obligació respecte de la selecció dels mitjans personals necessaris per a la realització de l'objecte de la present subvenció, que correspondrà a l'entitat beneficiària, i seran a càrrec seu tant les obligacions econòmiques com qualsevol altra que es derive, en funció del seu règim jurídic. L'IVAJ quedarà exonerat de tota responsabilitat respecte a aquest personal, les persones usuàries o qualssevol tercers, inclosa l'administració tributària i la Seguretat Social.  
  
  
Nové. Seguiment  
L'IVAJ podrà exercir un seguiment periòdic mitjançant contacte directe amb l'entitat local, el personal contractat o nomenat i les persones ateses.  
  
Deu. Notificació a la Comissió Europea  
Les ajudes concedides no han de ser notificades a la Comissió Europea, ja que no reuneixen tots els requisits de l'apartat 1 de l'article 107 del Tractat de funcionament de la Unió Europea, atés que els destinataris directes són entitats locals que exerceixen poders públics i tenen caràcter d'administració pública.  
  
Onze. Compatibilitat amb altres ajudes  
Les ajudes concedides són compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, tot tenint en compte que l'import total de les subvencions rebudes en cap cas no podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada; en aquest cas en procedirà el reintegrament.  
  
Dotze. Minoració, anul·lació i reintegrament de subvencions  
La subvenció atorgada podrà ser objecte de reintegrament total o parcial, i inclourà l'interés de demora des del moment del pagament de la subvenció fins a la data en què s'acorde la procedència del reintegrament, o la data en què el deutor ingresse el reintegrament, si és anterior, en els supòsits que estableix l'apartat 1 de l'article 37 de la Llei general de subvencions. El reintegrament es reclamarà pel procediment que preveu l'article 172 de la Llei 1/2015, de 6 de febrer, de la Generalitat.  
  
Tretze. Període de temps que contempla la subvenció  
Posat cas que alguna de les entitats beneficiàries haja contractat personal inclòs en la present resolució abans de la seua entrada en vigor o execució efectiva, sempre que ho haja fet en les condicions i amb les funcions contemplades, podrà, prèvia justificació, cobrir l'import d'aquest període des de l'1 de gener de 2019 fins que es faça efectiva la present resolució, sense sobrepassar l'import pressupostat.  
  
La present resolució posa fi a la via administrativa i pot interposar-s'hi recurs contenciós administratiu en contra davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que l'entitat local interessada ?prèviament i amb caràcter potestatiu, de conformitat amb el que disposa l'article 44 de la citada Llei- puga requerir l'IVAJ perquè anul·le o rectifique aquesta resolució, en el termini de dos mesos, comptats des que l'haguera coneguda o pogut conéixer-la.  
  
València, 19 de febrer de 2019.- El director general de l'Institut Valencià de la Joventut: Jesús Martí Nadal.  
  
  
ANNEX I  
Programa finançat  
  
1. Personal  
1.1. Cada entitat contractarà o nomenarà una persona tècnica del grup A, amb titulació universitària d'Educació Social, Treball Social, Psicologia, Pedagogia o Magisteri, mitjançant un procediment selectiu en què es garantisquen els principis d'igualtat, mèrit, capacitat i publicitat. Es valorarà com a mèrit la formació i l'experiència específica en polítiques integrals de joventut i desenvolupament comunitari, incloses actuacions de voluntariat. La seua funció serà planificar, coordinar i organitzar les polítiques integrals de joventut.  
Excepcionalment, es podrà contractar o nomenar personal del grup, B o personal del grup A amb diferent titulació, per a realitzar les funcions establides en el paràgraf anterior, per raons d'eficàcia, quan això supose la continuïtat de la persona contractada en el conveni subscrit per aquestes entitats amb l'IVAJ l'any 2018.  
1.2. En el cas de produir-se baixes temporals per malaltia o maternitat del personal contractat o nomenat, l'entitat beneficiària estarà obligada a cobrir les baixes produïdes, procedirà a contractar nou personal pel temps que calga i assumirà directament el cost que aquestes baixes puguen ocasionar. No seran subvencionables els períodes temporals en què aquest personal no estiga efectivament contractat o nomenat, ni aquells en què no hi haja continuïtat en la prestació del servei per no haver-se cobert les baixes que es produïsquen.  
2. Actuacions a realitzar  
La persona contractada o nomenada en virtut de la present subvenció haurà de realitzar, en tot l'àmbit geogràfic d'actuació de l'entitat local corresponent, les funcions següents:  
A) Coordinació per al disseny i implementació de polítiques de joventut  
1. Amb les persones que treballen en altres àrees de la mancomunitat.  
2. Amb el personal dels municipis de més de 20.000 habitants, beneficiaris de la línia de subvenció S5277000 «Pla de finançament concertat amb entitats locals» que formen part de la mancomunitat o que es troben en l'àrea geogràfica.  
3. Amb les i els professionals de joventut de la resta de municipis que formen part de la mancomunitat o que es troben en l'àrea geogràfica. En cas que no n'hi haja, amb les persones responsables de polítiques de joventut o que treballen amb joves (ADL, associacions...).  
4. Amb el personal del contracte de suport a la Xarxa Jove, especialment amb el que actue als municipis de l'àrea geogràfica que no formen part de la mancomunitat, amb els quals mantindrà contacte periòdic.  
  
5. Amb l'IVAJ, tot participant en sessions de formació i en les reunions de coordinació que s'establisquen.  
B) Promoció, en l'àmbit de la mancomunitat i en els municipis que la integren, dels programes següents:  
1. Pla Jove. Assessorar i col·laborar en l'elaboració de plans locals i elaborar el pla comarcal de joventut.  
2. Educació en la participació, mitjançant la realització de les funcions següents:  
- Facilitar el contacte i la col·laboració entre associacions i/o grups de joves de l'àrea.  
- Impulsar i promoure la realització de trobades entre les persones joves i les diferents administracions, amb la finalitat de trobar un espai de diàleg i treball conjunt (Fòrum Jove).  
- Realitzar un programa de foment de la participació en:  
· Instituts d'Educació Secundària (IES)  
· Centres juvenils  
· Associacionisme  
· Grups de joves  
3. Consells de joventut. Donar suport als consells de joventut, o a les associacions o grups de joves per a la creació de consells.  
4. Oci educatiu. Les tasques a realitzar en aquest àmbit seran les següents:  
- Elaboració d'un mapa d'oci educatiu juvenil en el seu àmbit geogràfic, recopilació de dades i introducció en la base de dades corresponent dels serveis i els espais físics que serveixen per a la realització d'activitats d'oci educatiu.  
- Contacte i coordinació amb les entitats i el personal tècnic que intervinga en aquest àmbit dins de l'àrea geogràfica, tot impulsant la participació de les persones joves.  
5. Voluntariat. Col·laboració amb les entitats de voluntariat dels municipis compresos en l'àrea geogràfica per a la promoció del voluntariat.  
6. Educació en valors. Campanyes de sensibilització i educació en valors utilitzant els recursos que puguen oferir l'IVAJ i altres administracions i entitats, especialment les de l'àmbit local.  
7. Carnet Jove. Promoure el coneixement i l'adhesió, i facilitar l'accés de la població jove.  
8. Bones pràctiques. Detecció i difusió de bones pràctiques de joventut en l'àmbit local i presentació de bones pràctiques en les convocatòries que duga a terme l'IVAJ.  
C) Informació sobre activitats i temes d'interés per a les persones joves. Inclourà les actuacions següents:  
1. Participació, d'acord amb l'IVAJ, en les activitats de joventut (fires, congressos, trobades, etc.) que s'organitzen en l'àrea geogràfica.  
  
2. Seguiment, avaluació i informe de les activitats, campanyes, actuacions i recursos que es realitzen, reflectir-los en els documents models que s'establisquen i facilitar a l'IVAJ, directament o mitjançant l'equip de comunicació i de documentació del contracte de Xarxa Jove, les dades relacionades amb el seu treball.  
3. Atenció directa a les persones joves en municipis amb població menor de 20.000 habitants, compresos en l'àmbit de l'entitat local beneficiària i que no tinguen accés a serveis d'informació juvenil, sobre recursos, serveis, activitats, convocatòries, etc.  
4. Informació, assessorament i col·laboració amb els responsables de joventut i els serveis d'informació dels municipis de la mancomunitat, sobre activitats, recursos, serveis i campanyes de la Generalitat adreçats a joves.  
5. Foment de la participació de les persones joves en la selecció, l'elaboració, el tractament i la difusió de la informació.  
6. Recopilació de recursos, serveis i activitats per a joves en l'àrea geogràfica, introducció de les dades en les aplicacions informàtiques que facilite l'IVAJ i manteniment i actualització de les dades.  
  
3. Temporalització de les activitats a realitzar  
A) En el termini de dos mesos des de la data d'acceptació de la subvenció o del nomenament o contractació de la persona responsable de dur a terme les tasques indicades en el punt anterior, farà un diagnòstic de la situació al territori, que inclourà les tasques següents:  
  
- Mapa de recursos i serveis per a joves: recopilació de dades i inclusió en l'aplicació informàtica.  
- Mapa d'oci educatiu: recopilació de dades i inclusió en l'aplicació informàtica.  
- Consulta i recopilació de dades estadístiques referides a les persones joves del territori.  
- Enquesta de necessitats, demandes i interessos de les persones joves, que inclourà la realització d'enquestes a joves i d'entrevistes a professionals de joventut i/o a persones significatives en l'àmbit del territori.  
L'IVAJ facilitarà les aplicacions informàtiques i els models de formularis o d'enquestes a utilitzar. Les enquestes podran adaptar-se a les necessitats de cada territori, amb l'acord de l'IVAJ.  
B) En els dos mesos següents, elaborarà i redactarà el Pla jove comarcal, després de realitzar les activitats següents:  
- Presentació dels resultats del diagnòstic a les diferents entitats, professionals i grups de joves de la zona.  
- Debat amb els diferents col·lectius i recollida de propostes sobre el diagnòstic presentat.  
- Organització d'un fòrum jove.  
C) La resta de les actuacions indicades en el punt 2 d'aquest annex es realitzaran, d'acord amb el pla de treball, en funció de la situació i les necessitats de cada entitat beneficiària.  
La persona designada per l'entitat beneficiària, a què fa referència el punt 15 de l'apartat quart de la resolució, rebrà tota la informació relativa a les activitats que es realitzen i donarà l'orientació i el suport necessari a la persona contractada o nomenada.